Vyhodnotenie medzirezortného pripomienkového konania
k návrhu Nariadenia vlády Slovenskej republiky, ktorým sa ustanovuje výška minimálnej mzdy

	Spôsob pripomienkového konania: bežný/zjednodušený/skrátený postup:	z dôvodu navrhovanej účinnosti od 1. októbra 2004		
	Zoznam oslovených subjektov:	Návrh nariadenia vlády Slovenskej republiky, ktorým sa ustanovuje výška minimálnej mzdy bol zaslaný 8. septembra 2004 na pripomienkové konanie predsedovi vlády SR, všetkým podpredsedom vlády SR, ministerstvám, ostatným ústredným orgánom štátnej správy,. ďalším orgánom a inštitúciám, ako aj vybraným inštitúciám, ktorých sa problematika dotýka. Termín ukončenia pripomienkového konania bol určený na 14. septembra 2004.
	Počet oslovených subjektov:	31
	Zaslali do stanoveného termínu:	20
	Zaslali po termíne:	  3
	Vôbec nezaslali:	  8
	Subjekty, ktoré nemali pripomienky:	19
	Počet vznesených pripomienok:	  6
	Počet akceptovaných pripomienok:	  1
	Počet neakceptovaných, z toho počet zásadných – ktoré subjekty:	  5, z toho 3 zásadné pripomienky KOZ SR
	Rozporové konanie (s kým, kedy, na akej úrovni, s akým výsledkom):		 KOZ SR, 17.9.2004, na úrovni riaditeľky odboru 
	    stratégie zamestnanosti, KOZ SR na svojich pripomienkach trvá
	Počet odstránených pripomienok:	  2
	Počet neodstránených pripomienok:	  3

Rezort	Pripomienka	Typ	Vyh.	Spôsob vyhodnotenia	Poznámka	
KOZ SR	Zásadne nesúhlasí s výškou navrhovaného koeficientu 0,45 a požaduje jeho stanovenie na 0,50, čo predstavuje minimálnu mzdu vo výške 7 190 Sk, vychádzajúc z oficiálnych údajov ŠÚ SR o priemernej mesačnej nominálnej mzde zamestnanca vyjadrenej v Sk na fyzickú osobu za rok 2003.

Zároveň žiada, aby bol dohodnutý časový harmonogram na dosiahnutie 60 %-ného podielu minimálnej mzdy z priemernej mesačnej nominálnej mzdy s tým, aby táto úroveň bola naplnená v roku 2007. Dôvod pre túto požiadavku spočíva v tom, že Slovensko v tomto roku vstúpilo do EÚ, kde sa odporúča aplikovať minimálnu mzdu vo výške 60 % dosahovanej priemernej mzdy v rámci jednotlivých krajín.

Žiada, aby bol návrh prerokovaný v RHSD.	Z

    Z

    Z	N

    N

    N	Návrh a postup je v súlade so zákonom č. 90/1996 Z. z. o minimálnej mzde v znení neskorších predpisov. Podľa § 6a odsek 3 tohto zákona koeficient dohodnú zástupcovia štátu, zástupcovia zamestnávateľov a zástupcovia zamestnancov vždy najneskôr do 31. júla kalendárneho roka na základe návrhu MPSVR SR predloženého RHSD vždy najneskôr do 15. júna kalendárneho roka.
Podľa § 6a ods. 5 citovaného zákona o minimálnej mzde ak sa sociálni partneri nedohodnú na koeficiente v lehote ustanovenej vo vyššie uvedenom § 6a ods. 3 zákona o minimálnej mzde, o výške minimálnej mzdy rozhodne vláda.
MPSVR SR predložilo návrh koeficientu na úpravu výšky hrubej minimálnej mzdy na rokovanie RHSD dňa 15. júna 2004.
Rokovanie so sociálnymi partnermi o výške koeficientu sa uskutočnilo na MPSVR SR dňa 28. júla 2004 a na mimoriadnom rokovaní RHSD dňa 20. augusta 2004.
KOZ SR na obidvoch rokovaniach nesúhlasila s návrhom predloženým MPSVR SR.

MPSVR  SR zastáva názor, že rýchlejšie zvyšovanie podielu minimálnej mzdy na priemernej mzde by zvyšovalo nezamestnanosť, predovšetkým v regiónoch s vysokou nezamestnanosťou. Došlo by aj k zníženiu konkurencieschopnosti, najmä malých firiem (napríklad v 1. štvrťroku 2004 vo firmách s počtom zamestnancov do 10 osôb podiel zamestnancov so mzdou do 8 000 Sk je 19,44 %. Vo firmách s väčším počtom zamestnancov ako 10 osôb by 60 % z priemernej mzdy, pri priemernej mzde 17 230 Sk za 1. štvrťrok 2004, poberalo až 35,1% zamestnancov).

Návrh KOZ SR by bol aktuálny pri homogénnom ekonomickom rozvoji Slovenska a pri homogénnych podmienkach na trhu práce v krajine. Aj pri splnení tejto podmienky prijatie požadovaného časového harmonogramu na dosiahnutie 60 %-ného podielu minimálnej mzdy na priemernej nominálnej mzde musí byť spojený  s revíziou platného  systému určovania všeobecnej minimálnej mzdy na Slovensku.

Okrem uvedeného, návrh presahuje rámec pripomienkovaného materiálu.

Návrh bol prerokovaný v RHSD v súlade s
 § 6a zákona č. 90/1996 Z. z. o minimálnej mzde v znení neskorších predpisov.		
ZMOS	Považuje za nesprávny výpočet a dopad na rozpočty obcí uvedený v Doložke finančných, ekonomických a enviromentálnych vplyvov a vplyvov na zamestnanosť, pretože len vyše 6 800 zamestnancov opatrovateľskej služby má v priemere mzdu vo výške
 6 300Sk.	O	N	Počet zamestnancov pri výkone prác vo verejnom záujme uvedený v Doložke finančných, ekonomických a enviromentálnych vplyvov a vplyvov na zamestnanosť zahŕňa iba počet zamestnancov rozpočtových a príspevkových organizácií, bez zamestnancov VÚC a obcí. Táto skutočnosť je uvedená v zátvorke  v treťom riadku odseku 2 tejto Doložky.		
MF SR	K návrhu nemá pripomienky za podmienky, že navrhované zvýšenie minimálnej mzdy bude zabezpečené v rámci záväzných ukazovateľov štátneho rozpočtu na rok 2004 a v rámci limitov návrhu rozpočtu verejnej správy na roky 2005 až 2007.	O	A			
NIP	Podiel navrhnutej minimálnej mzdy z priemernej nominálnej mzdy zamestnanca v NH SR za rok odhadovanej MF SR nezahŕňa predpoklad vývoja nárastu cien energií, ktorý sa zrejme prejaví v celkovom náraste cien tovaru a služieb v budúcom roku, nakoľko stanovená výška minimálnej mzdy má platnosť až do 1. októbra 2005. 
Poznatky z kontrôl inšpekcie práce stále zaznamenávajú, že zamestnávatelia minimálny mzdový nárok, bez ohľadu dosiahnutia výšky vzdelania, priznávajú ako platný právny predpis v zmysle nariadenia vlády SR, ktorým sa ustanovuje výška minimálnej mzdy a nie jednotlivé sadzby minimálnych mzdových nárokov. Zamestnávatelia, ktorí minimálnu mzdu ustanovujú na základe kolektívneho vyjednávania, garantujú vyššiu hranicu mzdových nákladov ovplyvňujúcu úroveň cien.	O

 	N

	Výška minimálnej mzdy je navrhnutá v súlade s § 6a ods. 3 zákona č. 90/1996 Z. z. o minimálnej mzde v znení neskorších predpisov.